FI Euroopan unionin virallinen lehti C 183/4

Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta

(2005/C 183/04)

(ETA:n kannalta merkityksellinen teksti)

Tuen numero: XT 07/2001

Jäsenvaltio: Espanja

Tukiohjelman nimike: Telakkateollisuuden palveluksessa olevien työntekijöiden koulutustuet.

Oikeusperusta: Resolución CN.4.02. F.S.E., de fecha 9 de mayo de 2001, de la Dirección General de Política Tecnológica del Ministerio de Ciencia y Tecnología y Circular de la Gerencia del Sector Naval de fecha 30 de mayo de 2001.

Tukiohjelman arvioidut vuosikustannukset:

2001: 19 miljoonaa euroa

2002: 19 miljoonaa euroa

2003: 19 miljoonaa euroa

2004: 19 miljoonaa euroa

2005: 19 miljoonaa euroa

2006: 19 miljoonaa euroa

Tuen enimmäisintensiteetti:

1. Kuhunkin hankkeeseen myönnettävä tukimäärä määritetään kyseiseen hankkeeseen liittyvän koulutusmuodon perusteella. Tuen enimmäisintensiteetti määritetään sen jälkeen jäljempänä kuvatulla tavalla.

2. Yleiskoulutukseen myönnettävän tuen enimmäisintensiteetti on suurten yritysten osalta 50 prosenttia ja pienten ja keskisuurten yritysten osalta 70 prosenttia. Tuen enimmäisintensiteettiä korotetaan viidellä prosenttiyksiköllä, jos yritykset sijaitsevat alueella, jolle voidaan myöntää aluetukea EY:n perustamissopimuksen 87 artiklan 3 kohdan c alakohdan nojalla, ja 10 prosenttiyksiköllä, jos yritykset sijaitsevat alueella, jolle voidaan myöntää aluetukea 87 artiklan 3 kohdan a alakohdan nojalla.

3. Erityiskoulutukseen myönnettävän tuen enimmäisintensiteetti on suurten yritysten osalta 25 prosenttia ja pienten ja keskisuurten yritysten osalta 35 prosenttia. Tuen enimmäisintensiteettiä korotetaan viidellä prosenttiyksiköllä, jos yritykset sijaitsevat alueella, jolle voidaan myöntää aluetukea EY:n perustamissopimuksen 87 artiklan 3 kohdan c alakohdan nojalla, ja 10 prosenttiyksiköllä, jos yritykset sijaitsevat alueella, jolle voidaan myöntää aluetukea 87 artiklan 3 kohdan a alakohdan nojalla.

4. Jos tukihankkeeseen sisältyy sekä yleis- että erityiskoulutusosioita, joita ei voida erottaa tuen intensiteetin laskemiseksi, ja tapauksissa, joissa ei ole määriteltävissä, onko tukihankkeessa kyse erityis- vai yleiskoulutuksesta, sovelletaan erityiskoulutustuen enimmäisintensiteettiä.

5. Koulutustukihankkeen tukikelpoisia kustannuksia ovat seuraavat: a) kouluttajiin liittyvät henkilöstökustannukset b) kouluttajien ja koulutettavien matkakulut c) muut juoksevat kulut, esimerkiksi tarvikekulut d) poistot koneista ja kalustosta siltä osin kuin niitä käytetään pelkästään tuettavassa koulutushankkeessa e) koulutushankkeen opastus- ja neuvontapalvelukustannukset f) koulutushankkeisiin osallistuvista aiheutuvat henkilöstökustannukset a—e alakohdassa esitettyjen muiden tukikelpoisten kustannusten määrään asti. Ainoastaan ne tunnit, joiden aikana työntekijät todella osallistuvat koulutukseen, voidaan ottaa huomioon sen jälkeen kun niistä on vähennetty tuotantotunnit tai niitä vastaavat tunnit.

Täytäntöönpanopäivä:

Tukiohjelman kesto:

Tuen tarkoitus: Yleiskoulutus

Erityiskoulutus

Ala/alat, joita tuki koskee: Laivanrakennusteollisuus ja muu siihen liittyvä teollisuus

Tuen myöntävän viranomaisen nimi ja osoite:

Gerencia del sector naval Ministerio de Ciencia y Tecnología Po de la Castellana, 143 — 10o E-28046 — Madrid

Tuen numero: XT 12/02

Jäsenvaltio: Italian tasavalta

Alue: Veneton alue

Tukiohjelman nimike: ESR:n toimenpideohjelma, Tavoite 3, Toimenpide D1, Elinikäisen oppimisen, työmarkkinoiden joustavuuden ja julkisten ja yksityisten yritysten, ennen kaikkea pk-yritysten, kilpailukyvyn edistäminen.

Oikeusperusta: DGR n. 4011 del 31 dicembre 2001

Tukiohjelman arvioidut vuosikustannukset: Kaksivuotiskaudella 2002—2003 kokonaiskustannukset ilman yksityistä osuutta ovat 36 300 000 euroa.

Tuen enimmäisintensiteetti: Vastaa 12. tammikuuta 2001 annetun asetuksen (EY) N:o 68/2001 4 artiklan säännöksiä.

Täytäntöönpanopäivä:

Tukiohjelman kesto: Tukiohjelma päättyy 31. joulukuuta 2003.

Tuen tarkoitus: Tuki on suunnattu elinikäistä oppimista tukevaan yleis- ja erityiskoulutukseen, jolla voidaan vastata työelämän muutoksiin, jotka liittyvät työtapojen uudistumiseen, tiedotusjärjestelmien toteuttamiseen tuotannon tasolla, markkinoiden globalisoitumiseen ja mahdollisimman suuren joustavuuden vaatimukseen. Tukitoimilla pyritään luomaan työvoimaa koskeva kvalitatiivinen ja kvantitatiivinen lähestymistapa suhteessa paikalliseen talousrakenteeseen.

Alat, joita tuki koskee: Tuki koskee kaikkia tuotantoaloja.

Tuen myöntävän viranomaisen nimi ja osoite:

Regione Veneto Segreteria Regionale alla Formazione e Lavoro Via Allegri, 29 I-30173 Mestre (Venezia)

Tuen numero: XT 18/02

Jäsenvaltio: Yhdistynyt kuningaskunta

Alue: Koillis-Englanti

Yksittäistä tukea saaneen yrityksen nimi: Koulutustuki Atmelille, North Tyneside

Oikeusperusta: Department for Education and Skills, Inward Investment Fund, approved by HMT.

The Department for Education and Skills is the sponsor department. The DfES and the Secretary of State's authority is via the Education and Training Act 1973; and the Industrial Development Act 1982 (Sections 8, 11 and 12)

Regional Development Agencies (RDAs) have delegated authority functions via Section 6 of the Regional Development Agencies Act 1998.

Yritykselle myönnetyn yksittäisen tuen kokonaismäärä: Yritykselle myönnetään korkeintaan 1 miljoonaa euroa (noin 620 000 Englannin puntaa) kolmen vuoden aikana seuraavasti:

1. vuosi: 178 000 Englannin puntaa

2. vuosi: 254 000 Englannin puntaa

3. vuosi: 201 000 Englannin puntaa

Huom: Ehdotetut tukitasot lasketaan uudelleen kunkin tilivuoden lopussa sen varmistamiseksi, että määrät eivät ylitä 1 miljoonan euron enimmäismäärää.

Tuen enimmäisintensiteetti: Atmel sijaitsee North Tynesidessa, joka 87 artiklan 3 kohdan nojalla aluetukea saava alue. Se on suuri yritys, jolle on myönnetty 27,8 miljoonaa puntaa (noin 47 miljoonaa euroa) valikoivaa aluetukea (Regional Selective Assistance). Koulutustuen tukikelpoiset kustannukset eivät ole päällekkäisiä niiden kustannusten kanssa, joihin Atmel saa valikoivaa aluetukea. Ehdotettu tukipaketti, joka ei ylitä 1 miljoonaa euroa, on noin 27,6 prosenttia koko hankkeen koulutuskustannuksista. Rahoitus auttaa ostamaan siirrettävissä oleviin taitoihin liittyviä koulutuspalveluja. Noin 14 prosenttia rahoituksesta suuntautuu yleiskoulutukseen ja 14 prosenttia erityiskoulutukseen, joten valtiontukisäännöissä sallitut intensiteetit (55 prosenttia yleiskoulutuksen ja 30 prosenttia erityiskoulutuksen osalta) eivät ylity. Koulutus edistää työntekijöiden henkilökohtaista kehitystä ja parantaa heidän työllistettävyyttään.

Täytäntöönpanopäivä:

Yksittäisen tuen kesto: 31. joulukuuta 2004 asti

Tuen tarkoitus: Seuraavanlaisen koulutuksen suunnittelun ja toteuttamisen tukeminen:

Yleinen

Sisäinen koulutus

Käyttäjille/teknikoille suunnattu turvallisuuskoulutus seuraavista aiheista:

— riskien arviointi

— varotoimenpiteet tulipalon varalta

— kemiallisten aineiden käsittely ja kemikaalivuodot

— ympäristötietoisuus

— manuaalinen käsittely

Yleinen turvallisuuskoulutus

Teknikoille/insinööreille suunnattu koulutus seuraavista aiheista:

— edistyneempi turvallisuustekniikka (kuten palosammuttimet, hengityslaitteet, terveydelle vaarallisten aineiden valvonta, laser-, arsenikki- ja säteilyvaarat sekä pätevöityminen laser-/säteilyturvallisuudesta vastaavaksi henkilöksi

Koulutus-/kehitystuki

Mahdollisuus henkilökunnalle suorittaa NVQ-, ONC-, HNC-tason ja alempaan tai ylempään korkeakoulututkintoon liittyviä kursseja

Tietotekniikka — Käyttäjäkoulutus

Perus-, keski- ja edistyneen tason tietokonekoulutus koko henkilökunnalle, mukaan lukien erityiset tekniset kokonaisuudet

Tietotekniikka — Tekninen koulutus

Erityisiä tietotekniikan tukijärjestelmiä ja palvelimia koskeva koulutus

Yleiskoulutus

Elektroniikkaan, mekaniikkaan, pneumatiikkaan, alipainetekniikkaan, radiotaajuuksiin jne. liittyvät taidot

Tuotantotekniikka

Kaikkia tuotantovälineitä koskeva koulutus käyttäjille, teknikoille ja insinööreille

Laitetekniikka

Sertifiointi- ja huoltokoulutus esimerkiksi seuraavilla aloilla: kaasulaitteistot, (Corgi)hitsausten tarkastus, haarukkatrukit, suurjännitekytkentä, ohjelmoitavat logiikkaohjaimet, palojärjestelmät

Laatu

Koulutus ja sertifiointi, joka koskee ISO9000-,14001- ja HS18001-järjestelmien kaikkia tekijöitä

Harjoittelijoista/opiskelijoista aiheutuvat kustannukset

Palkat, jotka koulutusjakson aikana on maksettava sijaisille, jotka ovat tarpeen liikevaihdon ja kasvun vuoksi

Rahoitus

Atmel ja RDA ovat vahvistaneet, että rahoitus on tarkoitus käyttää yksinomaan koulutustarkoituksiin koko kestoajan.

Erityinen:

Neuvonta- ja tuki

Matkustus/majoitus

Palkat, jotka koulutusjakson aikana on maksettava sijaisille, jotka ovat tarpeen liikevaihdon ja kasvun vuoksi

Alat, joita tuki koskee: Tehdasteollisuus ja tietotekniikka

Huomautukset: (Puolijohdetehdas)

Rahoituksella tuetaan ainoastaan edellä mainittuja toimintoja eikä sillä tueta toimintoja, joita rahoitetaan muulla valtiontuella. Rahoitus ei koske muita toimialoja.

Tietotekniikka- ja puolijohdeteollisuus on merkittävä kasvuala Koillis-Englannissa ja ratkaisevan tärkeä alueen taloudelliselle strategialle.

Paketin yleiskoulutukseen liittyvät tekijät varmistavat, että koulutusohjelmiin osallistujat saavat teknisiä taitoja, joiden ansiosta he voisivat saada työtä useilta muilta teollisuuden aloilta kuten elektroniikka, sähkötekniikka, tieto- ja viestintätekniikka, ohjelmisto- ja systeemitekniikka. Lisäksi osallistujien saamat yleiset taidot ovat sellaisia, joita tarvitaan muissakin yksityisen ja julkisen sektorin työpaikoissa.

Yritys ja Regional Development Agency (RDA) laativat sopimusasiakirjan, jonka mukaan rahoituksen myöntämistä hallinnoidaan. RDA seuraa sopimuksessa yksilöityjen tavoitteiden saavuttamista ja maksut suoritetaan, kun tavoitteet saavutetaan.

Tuen myöntävän viranomaisen nimi ja osoite:

Regional Policy division Department for Education and Skills (DfES) Level 11, Moorfoot SHEFFIELD, S1 4PQ Yhdistynyt kuningaskunta Yhteyshenkilö: Madeleine Gadsby

Tuen numero: XT 34/03

Jäsenvaltio: Yhdistynyt kuningaskunta

Alue: Englannin luoteisosa

Yksittäistä tukea saaneen yrityksen nimi: Centre of Vocational Excellence Programme (BAE Systems)

Oikeusperusta: Learning and Skills Act 2000

Yritykselle myönnetyn yksittäisen tuen kokonaismäärä: Yritykselle myönnetään kolmen vuoden aikana alle miljoona euroa (noin 624 000 Englannin puntaa) seuraavasti:

vuosi 1: 300 000 Englannin puntaa

vuosi 2: 150 000 Englannin puntaa

vuosi 3: 100 000 Englannin puntaa

YHTEENSÄ: 550 000 Englannin puntaa

Tuen enimmäisintensiteetti: BAE Systems on Prestonissa sijaitseva suuryritys.

Tuen enimmäisintensiteetti ei ylitä 60:tä prosenttia yleiskoulutuksen tukikelpoisista kustannuksista (suuryrityksille sallittu 50 % ja lisäksi 10 % asetuksen 2 artiklan g alakohdassa määritellyille epäedullisessa asemassa oleville työntekijöille). Tuen enimmäisintensiteetti vaihtelee sen mukaan, ovatko tuensaajat todella epäedullisessa asemassa olevia työntekijöitä.

Täytäntöönpanopäivä:

Tukiohjelman kesto: 31. heinäkuuta 2006 saakka

Tuen tarkoitus: Ilmailualalla on puutetta työvoimasta, jolla on tarvittava pätevyys työskentelyyn korkean teknologian alalla. Tämä on merkittävä este talouden kasvulle Englannissa, erityisesti Englannin luoteisosassa.

Yleiskoulutus

Tuen tavoitteena on lisätä alalla välttämättömän korkeatasoisen siirrettävän pätevyyden omaavan työvoiman saatavuutta alueellisesti ja valtakunnallisesti. Tämä saavutetaan kahdella tavalla. Ensinnäkin lisäämällä alalle tulevien nuorten määrää uudenaikaisella oppisopimuskoulutuksella ja parantamalla niiden pätevyyttä, jotka jo työskentelevät alalla. Uudenaikainen oppisopimuskoulutus koneenrakennuksen alalla lisää nuorten mahdollisuuksia päästä työmarkkinoille ja luo parhaat edellytykset saavuttaa ammattihenkilön ja/tai teknikon asema ilmailuteollisuudessa. Lisäksi sitä kautta on mahdollista edetä korkeammalle koulutustasolle tai parempiin työtehtäviin. Toiseksi tavoitteeseen pyritään lisäämällä sellaisten Englannin luoteisosassa ilmailuteollisuudessa jo työskentelevien työntekijöiden määrää, jotka parantavat ammattipätevyyttään. Tämä saavutetaan lisäämällä BAE:n koulutusresursseja olemassa olevien työntekijöiden pätevyyden parantamiseksi. Annettava koulutus johtaa valtakunnallisesti tunnustettuun ammattipätevyyteen, joka lisää tuottavuutta ja myös parantaa merkittävästi yksittäisen työntekijän mahdollisuuksia työskennellä useissa eri työtehtävissä koneenrakennusalalla.

Kyseessä oleva yksittäinen tuki myönnetään BAE Systemsille, joka toimii ilmailutekniikan ja avioniikan alalla. Pakettiin sisältyvät yleiskoulutustoimenpiteet varmistavat, että koulutusohjelmaan osallistuvat saavat sellaisia teknisiä taitoja, joiden ansiosta he pystyisivät saamaan työpaikan ilmailutekniikan ja avioniikan alalta sekä useilta muilta aloilta kuten elektroniikka, sähkötekniikka ja koneenrakennus.

Alat, joita tuki koskee: Ilmailutekniikka

Tuen myöntävän viranomaisen nimi ja osoite:

Skills for Employment Division Department for Education and Skills (DfES) Level 4, Moorfoot Sheffield S1 4PQ Yhdistynyt kuningaskunta Yhteyshenkilö: Keith McMaster

Muut tiedot: Opetus- ja ammattikoulutusministeriö on hyväksynyt tämän tuen. Learning and Skills Council vastaa sopimuksista yrityksen kanssa sekä edistyksen valvonnasta valtiontukisääntöjen mukaisesti. Toimivalta on siirretty Learning & Skills Councilille Learning and Skills Act 2000 -lain nojalla.

Tuen numero: XT 44/03

Jäsenvaltio: Kreikka

Alue: Koko maa

Tukiohjelman nimike tai yksittäistä tukea saaneen yrityksen nimi: ”Tutkimuksen ja teknologisen kehittämisen henkilöverkot”

Oikeusperusta: Lait 514/85, 1733/87, 2741/99 ja 2919/01

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Vuosikustannukset ovat:

2003: 1 400 000 €

2004: 767 852 €

2005: 766 851 €

Tuen enimmäisintensiteetti: Pk-yrityksille myönnetään 45 % ja suuryityksille 35 % niiden osuudesta kokonaisbudjettiin.

Täytäntöönpanopäivä: Lokakuu 2002

Tukiohjelman tai yksittäisen tuen kesto: Joulukuuhun 2006

Tuen tarkoitus: Edistyneen teknologian ja tieteen painopistealueiden tutkijaverkkojen luominen; tutkijoiden, jatko-opiskelijoiden ja tutkinnon saaneiden jatkokoulutus erityisaloilla sekä yritysten henkilöstön taitojen kehittäminen tavoitteena tuotantoyksiköiden kilpailukyvyn saattaminen ajan tasalle ja kehittäminen.

Alat, joita tuki koskee:

Terveys, luonnonlääketiede, diagnostiset ja hoitomenetelmät

Biotekniikka ja bioetiikka

Kulttuuri, matkailu, urheilu

Meriympäristö

Liikenne ja luotsaus

Maaperä ja ilmakehä sekä kestävä kehitys

Vesivarat

Luonnonkatastrofit ja metsäpalot

Uusiutuvat energialähteet ja energiansäästö

Jätteiden hyödyntäminen

Tietotekniikka ja viestintävälineet

Elintarvike- ja maataloustuotanto

Vesiviljely

Uusien teknologioiden saattaminen kansalaisten tietoisuuteen

Uudet menetelmät yritysten, kansalaisfoorumien ja julkisten elinten organisaatioon ja hallintoon

Tuen myöntävän viranomaisen nimi ja osoite:

Υπουργείο Ανάπτυξης (Kehitysministeriö) Γενική Γραμματεία Έρευνας και Τεχνολογίας (Tutkimuksen ja teknologian pääsihteeristö) Μεσογείων 14-18 (Mesojion 14–18) Αθήνα 11510 (Ateena 11510)

Tuen numero: XT 45/03

Jäsenvaltio: Alankomaat

Alue: Flevoland

Yksittäistä tukea saaneen yrityksen nimi: Farm Dairy Holding B.V.

Oikeusperusta: Subsidieverordening ESF doelstelling 1

Yksittäiselle yritykselle myönnetyn yksittäisen tuen kokonaismäärä: 141 349 euroa (Farm Dairy Holding B.V. osallistuu rahoitukseen)

Tuen enimmäisintensiteetti: 50 %

Täytäntöönpanopäivä:

Yksittäisen tuen kesto: 9.5.2003 asti

Tuen tarkoitus: Kohtuullisen tason yleiskoulutus, joka parantaa osaltaan työntekijöiden asemaa yleisillä työmarkkinoilla

Alat, joita tuki koskee: Maatalous

Tuen myöntävän viranomaisen nimi ja osoite:

Provincie Flevoland Postbus 55 8200 AB Lelystad, Alankomaat

Muut tiedot: Farm Dairyn palveluksessa on paljon heikosti koulutettuja työntekijöitä. Riittävästi koulutettujen työntekijöiden puute haittaa yritystä tuntuvasti. ”Opleidingstraject Farm Dairy” -nimisen hankkeen tavoitteena on antaa työntekijöille asianmukainen koulutus. Samalla parannetaan työntekijöiden asemaa yleisillä työmarkkinoilla. Hankkeeseen osallistuu 68 työntekijää ja se muodostuu kymmenestä koulutusjaksosta, joiden aiheet vaihtelevat laatu- ja hygieniakoulutuksesta haarukkatrukkikoulutukseen. Osanottajien määrä vaihtelee koulutusjaksottain. Osallistujista 26 kuuluu vähemmistöihin.

Tuen numero: XT 46/03

Jäsenvaltio: Yhdistynyt kuningaskunta

Alue: Yorkshiren ja Humberin alue, Kaakkois-Englanti

Tukiohjelman nimike tai yksittäistä tukea saaneen yrityksen nimi: Centre of Vocational Excellence Programme; British Gas

Oikeusperusta: The Learning and Skills Act 2000.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Yritykselle myönnetään enintään miljoona euroa (noin 624 000 Englannin puntaa) kolmen vuoden aikana seuraavasti:

1. vuosi: 300 000 Englannin puntaa

2. vuosi: 100 000 Englannin puntaa

3. vuosi: 100 000 Englannin puntaa

YHTEENSÄ: 500 000 Englannin puntaa

Tuen enimmäisintensiteetti: British Gas on suuryritys, jolla on suuret toimipisteet Leedsissä ja Basingstokessa.

Tuen enimmäisintensiteetti ei saa ylittää 60 % yleiskoulutuksen tukikelpoisista kustannuksista (sallittu osuus on 50 % suurten yritysten osalta, mihin voidaan lisätä 10 % asetuksen 2 artiklan g kohdassa määriteltyjen epäedullisessa asemassa olevien työntekijöiden osalta).

Täytäntöönpanopäivä:

Tukiohjelman tai yksittäisen tuen kesto: 31. joulukuuta 2006 saakka.

Tuen tarkoitus: Kaasualan asennus- ja huoltotehtävissä ei ole tarpeeksi työvoimaa, jolla olisi huipputekniikan alalla vaadittavat taidot (vastikään tehdyn tutkimuksen mukaan alalle tarvitaan 30 000 uutta asentajaa). Tämä jarruttaa merkittävästi taloudellista kasvua Englannissa.

Tuella on kaksi tavoitetta:

Yleiskoulutus

Tuen tarkoituksena on lisätä alueellista ja kansallista työvoimaa, jolla on teollisuudenalan vaatima moninaisiin tehtäviin soveltuva pätevyys. Tähän päästään kahdella tavalla: Ensinnäkin lisäämällä alalle nykyaikaisen oppisopimuskoulutuksen kautta tulevien nuorten määrää ja kehittämällä alalla jo työskentelevien taitoja. Kaasualan asennus- ja huoltotehtävien nykyaikainen oppisopimuskoulutus lisää nuorten mahdollisuuksia päästä työmarkkinoille ja auttaa heitä parhaalla mahdollisella tavalla saavuttamaan alalla vaadittavat taidot ja/tai teknikon pätevyyden. Oppisopimuskoulutuksen kautta voi myös tarvittaessa edetä korkea-asteen koulutukseen tai vaativimpiin tehtäviin. Toinen keino on saada yhä useammat kaasualan asennus- ja huoltotehtävissä Yorkshiren ja Humberin alueella sekä maan kaakkoisosissa ja koko Englannissa toimivissa yrityksissä työskentelevät työntekijät kehittämään ammattitaitoaan. Tämä saavutetaan parantamalla British Gasin koulutusvalmiuksia nostaa nykyisten työntekijöiden taitotasoa, ja avaamalla sen koulutustarjonta muille yrityksille. Etusijalle asetetaan paikalliset pk-yritykset. Koulutuksen läpikäyminen johtaa kansallisesti tunnustettuun ammattipätevyyteen, joka parantaa tuottavuutta ja lisää huomattavasti yksittäisten työntekijöiden mahdollisuuksia työllistyä kaasualan asennus- ja huoltotehtävissä.

Tuen avulla pyritään myös saamaan suurin mahdollinen hyöty British Gasin kansallisesti arvostetusta koulutuksen asiantuntemuksesta jakamalla alan parhaat käytänteet muiden koulutusta tarjoavien tahojen kanssa. Näin lisätään koulutuksen määrää ja laatua koko alalla, edistetään British Gasin asemaa alan esikuvana ja kannustetaan muita yrityksiä investoimaan enemmän työntekijöidensä taitojen kehittämiseen. Kansallinen koulutusviranomainen (Learning and Skills Council, joka rahoittaa yli 16-vuotiaiden koulutusta Englannissa) valvoo aktiivisesti parhaiden käytänteiden jakamista. Parhaiden käytänteiden jakaminen tapahtuu käytännön toimien kautta esimerkiksi siten, että muut koulutuksen tarjoajat tekevät vierailuja British Gasin toimipisteisiin tai British Gasin henkilökunta järjestää kansallisia ja alueellisia verkottumistilaisuuksia.

Yksittäinen tuki myönnetään British Gasille, joka harjoittaa kaasualan asennus- ja huoltotoimintaa. Tämän koulutuspaketin yleiskoulutusosalla varmistetaan, että koulutusohjelmien suorittajat saavuttavat tekniset taidot, jotka auttavat heitä työllistymään kaasualan asennus- ja huoltotehtäviin ja myös muille teollisuudenaloille kuten putkitöihin sekä jäähdytys- ja koneenrakennusaloille.

Jakamalla British Gasin asiantuntemusta muille yrityksille ja koulutuksen tarjoajille annetaan muille kaasualan asennus- ja huoltopalveluja tarjoaville yrityksille sekä useille muiden alojen edustajille mahdollisuus parantaa koulutustarjontansa laatua ja näin kehittää työmarkkinoille tulevien uusien työntekijöiden ja nykyisten työntekijöiden työllisyys- ja uranäkymiä.

Alat, joita tuki koskee: Kaasualan asennus- ja huoltopalvelut

Tuen myöntävän viranomaisen nimi ja osoite:

Skills for Employment Division Department for Education and Skills (DfES) Level 4, Moorfoot Sheffield S1 4PQ United Kingdom Yhteyshenkilö: Sue Read

Muita tietoja: Tuen myöntää opetusministeriö. Kansallinen koulutusviranomainen (Learning and Skills Council) vastaa yrityksen kanssa tehtävästä sopimuksesta ja valvoo hankkeen edistymistä valtiontukisääntöjen mukaisesti. Sen toimivalta perustuu voimassa olevaan lainsäädäntöön (Learning and Skills Act 2000).

Tuen numero: XT 48/03

Jäsenvaltio: Saksa

Alue: Sachsen-Anhalt

Tukiohjelman nimike: Sachsen-Anhaltin erityisohjelma tietoyhteiskunnan luomiseksi

Oikeusperusta: Landeshaushaltsordnung (LHO) vom 30.4.1991 (GVBl. LSA S. 45), insbesondere die Verwaltungsvorschriften zu § 44 LHO des Landes Sachsen-Anhalt in der aktuellen Fassung;

Verordnung (EG) Nr. 68/2001 der Kommission vom 12.1.2001 über die Anwendung der Artikel 87 und 88 EG-Vertrag auf Ausbildungsbeihilfen (ABl. L 10 vom 13.1.2001, S. 20)

Tukiohjelman arvioidut vuosikustannukset: Noin 800 000 euroa

Tuen enimmäisintensiteetti:

Koulutustuet

Tukikelpoisia ovat pk-yritysten henkilöstömenot (kouluttajien), matkakulut, juoksevat kulut, poistot koneista ja kalustosta, konsultointi ja osallistujien henkilöstömenot.

Tuki-intensiteetti on pk-yritysten tukikelpoisista kustannuksista enintään 45 % brutto erityiskoulutuksen osalta ja enintään 80 % brutto yleiskoulutuksen osalta.

Täytäntöönpanopäivä:

Tukiohjelman kesto: Tukiohjelma päättyy 31. joulukuuta 2004.

Tuen tarkoitus:

— työmarkkinoiden tasapainon parantaminen yritysten innovointikykyä vahvistamalla

— kaikkien yhteiskuntaryhmien osallisuuden takaaminen sekä naisten, miesten ja heikommassa asemassa olevien väestöryhmien yhtäläisten mahdollisuuksien takaaminen nykyaikaisen tieto- ja viestintätekniikan käytössä

— uuden tieto- ja viestintätekniikan saatavuuden parantaminen esim. luomalla vastaavaa koulutuskompetenssia

— käyttäjäkompetenssin ja käyttäjälukujen kasvattaminen

— nykyaikaisen tieto- ja viestintätekniikan käytön lisääminen kaikilla talous- ja yhteiskuntaelämän aloilla

Alat, joita tuki koskee: Kaikki alat

Kaikki palvelut

Huom.

Poikkeuksena ovat:

EY:n perustamissopimuksen liitteessä I lueteltujen tuotteiden tuottamiseen tai jalostamiseen taikka kaupan pitämiseen liittyvä toiminta

tuet vientiin liittyvään toimintaan

tuet, jolla suositaan kotimaisia tuotteita tuontituotteiden kustannuksella.

tuet teräs-, synteettikuitu- ja moottoriajoneuvoteollisuuden aloille sekä laivanrakennukseen.

Koska maataloutta, kalastusta ja vesiviljelyä sekä kuljetusalaa varten on omat erityissäännöksensä ja on vaarana, että jopa pienet tukimäärät täyttävät EY:n perustamissopimuksen 87 artiklan tunnusmerkistön, tukea ei voida myöntää kyseisillä aloilla.

Koska alueellisten investoinitukien osalta on sovittu tarkoituksenmukaisista toimenpiteistä, tukea ei voida myöntää kyseisille teräs-, synteettikuitu- ja moottoriajoneuvoteollisuuden aloille eikä laivanrakennukseen.

Tuen myöntävän viranomaisen nimi ja osoite:

Landesförderinstitut Sachsen-Anhalt Gruppe Sonderprogramm Domplatz 12 D–39104 Magdeburg

Muita tietoja:

Ministerium für Wirtschaft und Arbeit Referat 35 Hasselbachstraße 4 D–39104 Magdeburg

Tuen numero: XT 49/03

Jäsenvaltio: Italia

Alue: Reggio Emilian CCIAA (kauppa-, teollisuus-, käsiteollisuus- ja maatalouskamari) Emilia-Romagnan alue)

Tukiohjelman nimike: Avustukset Reggio Emilian maakunnan maatalousyrityksissä toteutettaviin koulutushankkeisiin

Oikeusperusta: Deliberazione della Giunta della Camera di commercio di Reggio Emilia n. 109/2003 e n. 120/2003

Tukiohjelman arvioidut vuosikustannukset: 57 221,65 €

Tuen enimmäisintensiteetti: 70 %

Täytäntöönpanopäivä: 10.10.2003

(Hakemukset on jätettävä viimeistään 30.10.2003.)

Tukiohjelman kesto: 31.7.2004 asti.

Tuen tarkoitus: Tarkoituksena on tukea Reggio Emilian provinssin maatalousyritysten yleiskoulutusta koskevia suunnitelmia, joiden tavoitteena on:

lisätä maatalousyrittäjien ja -työntekijöiden ammatillista pätevyyttä niin, että he voivat muuttaa tuotantosuuntaa ja soveltaa ympäristönsuojelua, maanparannusta, puhtautta ja eläinten hyvinvointia edistäviä tuotantomenetelmiä;

antaa maanviljelijöille ja maataloustyöntekijöille tietoa taloudellisesti kannattavan maatalousyrityksen hoitamisesta.

Ala/Alat, joita tuki koskee: Maatalous

Tuen myöntävän viranomaisen nimi ja osoite:

Camera di commercio, industria, artigianato e agricoltura di Reggio Emilia Piazza della Vittoria I-42100 Reggio Emilia

Tuen numero: XT 54/01

Jäsenvaltio: Italia

Alue: Toscana

Tukiohjelman nimike: Toscanan alueella toimiville yrityksille tarkoitettu tuki koulutushankkeisiin, jotka perustuvat työajan lyhentämistä koskeviin sopimuksiin.

Oikeusperusta: Delibera della Giunta Regionale della Toscana n. 1119 del 15 ottobre 2001, attuativa di quanto disposto dalla legge 53/2000, articolo 6, in merito alla realizzazione da parte delle Regioni e delle Province Autonome di progetti formativi aziendali collegati a riduzioni dell'orario di lavoro.

Tukiohjelman arvioidut vuosikustannukset: Joulukuusta 2001 joulukuuhun 2002 1 355 313,05 euroa (2 624 252 000 liiraa), jotka on myönnetty Toscanan alueelle ministeriöiden 6. kesäkuuta 2001 antamalla asetuksella nro 167. Toscanan alueelle tulevina vuosina myönnettävät varat määritellään työministeriön täytäntöönpanoasetuksissa (yhteisymmärryksessä valtiovarain-, budjetti- ja taloussuunnitteluministeriön, nykyisin talous- ja raha-asiain ministeriö, kanssa). Vuoteen 2006 mennessä varoja myönnetään 4 131 655,19 euroa (8 000 000 000 liiraa) eli vuodessa arviolta 555 294,45 euroa (1 075 200 000 liiraa).

Tuen enimmäisintensiteetti: Tuki myönnetään korvauksena koulutuksen toteuttamisesta aiheutuneista tukikelpoisista kustannuksista, jotka on näytetty toteen, seuraavassa esitettyjen asetuksen (EY) N:o 68/2001 mukaisten enimmäisintensiteettien rajoissa:

Taulukon intensiteettejä korotetaan 10 prosenttiyksiköllä, jos tuettava toiminta on koulutusta asetuksen (EY) N:o 68/2001 2 artiklan g alakohdassa määritellyille epäedullisessa asemassa oleville työntekijöille.

Merenkulkualan koulutukseen myönnettävän tuen intensiteetti saa olla 100 prosenttia riippumatta siitä, onko koulutushanke erityis- vai yleiskoulutusta, jos seuraavat edellytykset täyttyvät:

koulutettava ei ole miehistön varsinainen jäsen, vaan hän on aluksella varsinaisen miehistön lisäksi, ja

koulutus toteutetaan yhteisön jäsenvaltioiden rekistereissä olevissa aluksissa.

Täytäntöönpanopäivä: 15. lokakuuta 2001.

Tukiohjelman kesto: Tukiohjelma päättyy 31. joulukuuta 2006.

Tuen tarkoitus: Tukiohjelma koskee sekä yleis- että erityiskoulutusta. Asetuksen (EY) N:o 68/2001 2 artiklan e alakohdan mukaisesti yleiskoulutus on koulutusta, johon sisältyvää opetusta voidaan hyödyntää muullakin tavoin kuin ainoastaan tai pääasiassa tuetun yrityksen työntekijän nykyisessä tai tulevassa työtehtävässä ja josta saatava pätevyys on yleisesti ottaen siirrettävissä muihin yrityksiin tai muille työelämän aloille ja joka siten parantaa olennaisesti työntekijän työllistettävyyttä. Tätä tukiohjelmaa sovellettaessa yleiskoulutuksena pidetään:

yritysten yhteiskoulutusta eli koulutusta, jota useat itsenäiset yritykset (yhteisön lainsäädännössä määritellyt pk-yritykset) järjestävät yhdessä tai johon eri yritysten työntekijät voivat osallistua; näiden vaatimusten (yritysten yhteinen koulutus ja yritysten itsenäisyys) täyttyminen taataan hankkeiden valinnan yhteydessä todisteasiakirjoin;

yrityskoulutusta, joka koskee alueelliseen luetteloon sisältyviä ammattikuvauksia tai sellaisia ammattikuvauksia, joiden sisällyttämistä luetteloon on pyydetty. Toimivaltainen alue tai provinssi toimittaa asiasta todistuksen. Todistusjärjestelmän oikeusperusta on esitetty 31. elokuuta 1994 annetussa alueellisessa laissa nro 70 (Nuova disciplina in materia di formazione professionale) ja erityisesti sen 11 §:ssä, jossa säädetään todistuksen antamisesta tiettyjen koulutustoimenpiteiden yhteydessä ammatillisesta pätevyydestä tai erikoistumisesta soveltuvuustestin läpäisseille. Lain 18 §:ssä annetaan Giunta Regionalelle valtuudet päättää ammateista, jotka otetaan alueelliseen luetteloon ja joissa myönnetään todistus ammatillisesta pätevyydestä tai erikoistumisesta.

Ala/alat, joita tuki koskee:

Maatalous

Kalastus ja vesiviljely

Hiiliteollisuus

Terästeollisuus

Laivanrakennus

Synteettikuidut

Moottoriajoneuvot

Muu tehdasteollisuus

Palvelut

Huom.: Tukiohjelma koskee kaikkia asetuksessa N:o 68/2001 säädettyjä aloja. Ohjelma ei koske valtiontuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen (EYVL C 288, 9.10.1999) mukaisten kriisiyritysten työntekijöiden perus- tai uudelleenkoulutusta julkisin varoin tuettujen pelastamis- tai rakenneuudistustoimien yhteydessä (pelastamis- ja/tai rakenneuudistustuki). Tällaista tukea arvioidaan kyseisten suuntaviivojen perusteella. Ohjelmaa ei myöskään sovelleta, jos yritykselle yksittäiseen koulutushankkeeseen myönnettävä summa on yli miljoona euroa, jolloin yksittäisestä tuesta on ilmoitettava Euroopan komissiolle, joka hyväksyy tuen.

Tuen myöntävän viranomaisen nimi ja osoite:

Regione Toscana Dipartimento delle Politiche Formative e dei Beni Culturali Servizio FSE e Sistema della Formazione Professionale Piazza della Libertà 15 I-50129 Firenze

Tuen numero: XT 96/02

Jäsenvaltio: Italia

Alue: Lazio

Tukiohjelman nimike: Säännöt talouden kehityksen, sosiaalisen koheesion ja työllisyyden tukemiseksi Lazion alueella. Lazion paikallisten tuotantojärjestelmien, teollisuusalueiden ja investointialojen määrittäminen ja organisointi.

Oikeusperusta: Legge Regionale 19 dicembre 2001, n. 36 ”Norme per l'incremento dello sviluppo economico, della coesione sociale e dell'occupazione nel Lazio. Individuazione e organizzazione dei sistemi produttivi locali, dei distretti industriali e delle aree laziali di investimento”, pubblicata sul supplemento ordinario n. 7 al BURL (Bollettino Ufficiale della Regione Lazio) n. 36 del 29/12/01

Regolamento regionale 28 ottobre 2002,n. 2 ”Regolamento per il finanziamento dei sistemi produttivi locali, dei distretti industriali e delle aree laziali di investimento”, pubblicato sul supplemento ordinario n. 4 al BURL n. 30 del 30 ottobre 2002.

Tukiohjelman arvioidut vuosikustannukset: Yhteensä 4 250 000,00 euroa (kaikkiin laissa säädettyihin tukiin).

Tuen enimmäisintensiteetti: Yhteensä 4 250 000,00 euroa (kaikkiin laissa säädettyihin tukiin).

Erityiskoulutus:

— alueet, joihin sovelletaan EY:n perustamissopimuksen 87 artiklan 3 kohdan c alakohdan poikkeusta: 40 % pk-yritysten osalta; 30 % suuryritysten osalta

— muut alueet: 35 % pk-yritysten osalta; 25 % suuryritysten osalta.

Täytäntöönpanopäivä: Tukea voidaan myöntää sen jälkeen kun sitä koskeva ilmoitus on julkaistu alueen virallisessa lehdessä (Bollettino Ufficiale della Regione Lazio, BURL).

Tukiohjelman kesto: Rajoittamaton, kuitenkin siten, että tukiohjelma on vapautettu perustamissopimuksen 88 artiklan 3 kohdan mukaisesta ilmoitusvelvollisuudesta 31. joulukuuta 2006 asti, jolloin asetuksen (EY) N:o 68/2001 voimassaoloaika päättyy.

Tuen tarkoitus: Tuki on tarkoitettu erityiskoulutusohjelmien toteuttamiseen alueilla, jotka Lazion alue on määritellyt teollisuusalueiksi, paikallisiksi tuotantojärjestelmiksi ja investointialueiksi.

Ala/Alat, joita tuki koskee: Kaikki alat.

Lazion alueviranomaiset määrittävät toimialat, joille tukea voidaan myöntää, tapauskohtaisesti asianomaisten teollisuusalueiden, paikallisten tuotantojärjestelmien ja investointialueiden mukaan.

Tuen myöntävän viranomaisen nimi ja osoite: